Nr. 16.373/17.04.2024

**REFERAT DE APROBARE**

**la proiectul de hotărâre privind nominalizarea pe beneficiari a sumei de 1.050.000 lei aprobată prin Hotărârea Consiliului Județean Cluj nr. 20/2024 la Capitolul 67.02 Activități Sportive**

|  |
| --- |
| **Secțiunea 1** - **Motivul adoptării actului administrativ:**  |
| 1. **Descrierea situației actuale:**
 |
| * 1. **Cerinţe care reclamă necesitatea actului administrativ:**
 |
| Conform art. 3 din Legea nr. 69/2000 – legea educației fizice și sportului, cu modificările și completările ulterioare autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanță şi să asigure condiţiile organizatorice şi materiale de practicare a educaţiei fizice şi sportului în comunităţile locale. Sumele de la bugetele locale destinate finanţării programelor sportive de utilitate publică ale structurilor sportive de drept privat sunt aprobate prin bugetele locale şi sunt prevăzute distinct în bugetul autorităţilor administraţiei publice locale. Structurile sportive fără scop patrimonial pot beneficia de sume de la bugetul de stat şi de la bugetele locale pentru finanţarea de programe sportive. Prin Hotărârea Consilului Județean Cluj nr. 20/2024 privind aprobarea bugetului general propriu al Județului Cluj pe anul 2024 la Capitolul 67.02 a fost aprobată suma de 1.050,00 mii lei pentru finanțarea nerambursabilă a programelor și proiectelor derulate de structurile sportive din Judeţul Cluj. Scopul Programului de finanţare a structurilor sportive este dezvoltarea activităţii sportive în Judeţul Cluj. |
| * 1. **Cerinţe care reclamă oportunitatea actului administrativ:**
 |
| Conform art. 15 din Legea nr. 350/2005, legea privind regimul finanțărilor nerambursabile din fonduri publice, cu modificările și completările ulterioare autorităţile finanţatoare stabilesc un program anual propriu pentru acordarea de finanţări nerambursabile care se publică în Monitorul Oficial al României, Partea a VI-a, în cel mult 30 de zile de la aprobarea bugetului propriu al autorităţii finanţatoare. Consiliul Județean Cluj a publicat în Monitorul Oficial al României nr. 25/08.02.2024, Partea a VI-a Programul anual de finanțare nerambursabilă pe domenii finanțatoare. Ulterior s-a publicat în Monitorul Oficial al României nr. 27/12.02.2024, Partea a VI-a și anunțul de participare la concursul de proiecte organizat în cadrul Programului anual Activități sportive pentru anul 2024. Perioada de depunere a solicitărilor a fost 14.02.2024-15.03.2024.Prin Hotărârea Consiliului Județean Cluj nr. 219/2023 s-au aprobat Regulamentele de finanțare nerambursabilă, de la bugetul Județului Cluj, în domeniul acțiunilor culturale, tineretului și socio- educaționale, sportive și cel al cultelor religioase. Anexa nr. 4 la Hotărârea Consiliului Județean Cluj nr. 219/2023 stabilește Regulamentul privind acordarea de finanțare nerambursabilă, de la bugetul Județului Cluj, pentru structurile sportive din Județul Cluj.Atribuirea contractelor de finanţare nerambursabilă se face exclusiv pe baza selecţiei publice de proiecte, procedură care permite atribuirea unui contract de finanţare nerambursabilă din fonduri publice, prin selectarea acestuia de către o comisie, cu respectarea principiilor prevăzute în regulament. Proiectele vor fi selecţionate pentru finanţare, în limita unui fond anual aprobat de către Consiliul Judeţean Cluj, pentru această destinaţie, stabilit potrivit prevederilor legale referitoare la elaborarea, aprobarea, executarea şi raportarea bugetului local anual.Evaluarea şi selecţia cererilor de sprijin financiar se va face de către Comisia de specialitate pentru Educație a Consiliului Judeţean Cluj.Comisia a analizat solicitările depuse până la data de 15.03.2024, ora 12:00, termenul limită pentru depunerea solicitărilor de finanțare nerambursabilă și a propus spre finanţare proiectele prevăzute în anexa la prezentul proiect de hotărâre. Având în vedere cele menționate mai sus precum și faptul că în anunțul de participare perioada de început a implementării proiectelor depuse este data de 01 mai 2024 considerăm necesară și oportună promovarea proiectului de hotărâre privind nominalizarea pe beneficiari a sumei de 1.050.000 lei aprobată prin Hotărârea Consiliului Județean Cluj nr. 20/2024 la Capitolul 67.02 Activități Sportive. |
| **2. Schimbari preconizate:** Nu este cazul |
| **Secțiunea a 2-a - Impactul socio-economic:**susținerea proiectelor, programelor și activităților asocțiațiilor și cluburilor sportive din județul Cluj. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** anual prin Hotărârea de aprobare a bugetului județului se aprobă fonduri pentru cofinanţarea programelor, proiectelor și activităților derulate de structurile sportive din județul Cluj. |
| **Secțiunea a 4-a - Activități de informare publică și consultare privind elaborarea și implementarea actului administrativ:** Nu este cazul |
| **Secțiunea a 5-a - Efectele actului administrativ asupra actelor administrative în vigoare și măsuri de implementare: 5** Beneficiarii de finanțare de rambursabilă vor încheia contracte de finanțare cu Consiliul Județean Cluj, vor implementa proiectele iar ulterior implementării vor face decontarea cheltuielilor. Beneficiarul finanţǎrii are obligaţia sǎ finalizeze proiectul, inclusiv procedura de întocmire şi depunere a raportului final**.** Beneficiarul are obligaţia de a sprijini şi promova imaginea Consiliului Județean Cluj, includerea pe materialele şi produsele de promovare, precum şi cu ocazia evenimentelor şi acțiunilor desfăşurate pe durata Proiectului. Beneficiarul are obligaţia de a transmite Autorităţii Finanţatoare, respectiv Seviciului Relații Publice, cu 10 zile lucrătoare înainte de data începerii proiectului, o informare scrisă – comunicat de presă privind data şi locul exact al desfăşurării proiectului. |
| **Secțiunea a 6-a - Anexe la referatul de aprobare: -**  |

**INIȚIATOR,**

**PREȘEDINTE**

**Alin Tișe**

**PROIECT DE H O T Ă R Â R E**

**privind nominalizarea pe beneficiari a sumei de 1.050.000 lei aprobată prin Hotărârea Consiliului Județean Cluj nr. 20/2024 la Capitolul 67.02 Activități Sportive**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. \_\_\_\_\_\_\_\_ din \_\_\_\_\_\_\_\_ privind nominalizarea pe beneficiari a sumei de 1.050.000 lei aprobată prin Hotărârea Consiliului Județean Cluj nr. 20/2024 la Capitolul 67.02 Activități Sportive, propus de președintele Consiliului Județean Cluj, domnul Alin Tișe, care este însoţit de Referatul de aprobare cu nr. 16.373/17.04.2024, Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 16.381/17.04.2024 şi Avizul cu nr............. din ............... adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Programul anual de finanțare nerambursabilă publicat în Monitorul Oficial al României nr. 25/08.02.2024, Partea a VI-a;
* Anunțul de participare pentru concursul de proiecte organizat în cadrul Programului anual pentru susținerea activităților sportive pentru anul 2024, publicat în Monitorul Oficial al României nr. 27/12.02.2024, Partea a VI-a;

Luând în considerare prevederile:

* art. 123 – 140, ale art. 142 -156, ale art. 215 și ale art. 217 - 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. d) și f) și alin. (5) lit. f) din Ordonanța de Urgență nr. 57/2019 privind Codul Administrativ, cu modificările și completările ulterioare;
* Legii privind regimul finanţărilor nerambursabile din fonduri publice alocate pentru activităţi nonprofit de interes general nr. 350/2005, cu modificările şi completările ulterioare;
* Legii educaţiei fizice şi sportului nr. 69/2000, cu modificările şi completările ulterioare;
* Hotărârii Guvernului nr. [884/2001](../../Downloads/00051169.htm) privind aprobarea Regulamentului de punere în aplicare a dispoziţiilor Legii educaţiei fizice şi sportului nr. [69/2000](../../Downloads/00034198.htm), cu modificările și completările ulterioare;
* Hotărârii Guvernului nr. 1447/2007 pentru aprobarea Normelor privind reglementarea unor probleme financiare în activitatea sportivă, cu modificările şi completările ulterioare;
* Ordinului Preşedintelui Agenţiei Naţionale pentru Sport nr. 664/2018 privind finanţarea din fonduri publice a proiectelor și programelor sportive, cu modificările şi completările ulterioare.
* Hotărârii Consiliului Judeţean Cluj nr. 219/2023 privind aprobarea regulamentelor de finanțare nerambursabilă, de la bugetul Județului Cluj , în domeniul acțiunilor culturale, tineretului și socio-educaționale, sportive și cel al cultelor religioase;
* Hotărârii Consiliului Judeţean Cluj nr. 20/2024 privind aprobarea Bugetului general propriu al Judeţului Cluj pe anul 2024;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

 **Art. 1.** Se aprobă nominalizarea pe beneficiari a sumei de 1.050.000 lei aprobată prin Hotărârea Consiliului Judeţean Cluj nr. 20/2024, la Capitolul nr. 67.02 **Activități Sportive**, conform **anexei** care face parte integrantă din prezenta hotărâre.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcţia Generală Buget, Finanţe, Resurse Umane și beneficiarii finanțărilor nerambursabile nominalizați în anexă.

**Art. 3.** Prezenta hotărâre se comunică Direcţiei Generale Buget, Finanţe, Resurse Umane; beneficiarilor nominalizați în anexă precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj și pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr……... din …… 2024**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**Alin Tișe**

Nr. 16.381/17.04.2024

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | **privind nominalizarea pe beneficiari a sumei de 1.050.000 lei aprobată prin Hotărârea Consiliului Județean Cluj nr. 20/2024 la Capitolul 67.02 Activități Sportive** |
| **Compartiment de resort:** | Direcţia Generală Buget Finanţe, Resurse UmaneServiciul Buget Local, Venituri |
| **Secțiunea 1 – Documentare și analiză:**  |
| Prin Hotărârea Consiliului Judeţean Cluj nr. 219/2024, privind aprobarea regulamentelor de finanțare nerambursabilă, de la bugetul Județului Cluj , în domeniul acțiunilor culturale, tineretului și socio-educaționale, sportiv și cel al cultelor religioase, la Art. 4 s-a aprobat Regulamentul de finanțare nerambursabilă, de la bugetul Județului Cluj în domeniul sportului. Regulamentul are ca scop stabilirea cadrului general şi a procedurii de acordare a unor forme de finanțare nerambursabilă, de la bugetul Judeţului Cluj, asociaţiilor, fundaţiilor, altor organizaţii neguvernamentale fără scop lucrativ, persoanelor juridice de drept public, precum şi persoanelor fizice fără scop patrimonial autorizate sau înfiinţate conform legii, care organizează programe, proiecte şi acţiuni în domeniul sportului. Programele sportive de utilitate publică în cadrul cărora se pot finanţa proiecte din fonduri publice sunt: Promovarea sportului de performanţă şi Sportul pentru toţi.Scopul Programului promovarea sportului de performanţă constă în valorificarea aptitudinilor individuale într-un system organizat de selecție, pregătire și competiție care să asigure autodepășirea continua, realizarea de recorduri naționale și internaționale, precum și obținerea victoriei.Obiectivele Programului promovarea sportului de performanţă sunt:a)evidenţierea contribuţiei semnificative şi constante a sportului de performanţă la reprezentarea şi sporirea prestigiului comunităţilor locale şi ale României pe plan internaţional;b)susţinerea şi dezvoltarea ramurilor sportive, în funcţie de tradiţia şi de gradul de dezvoltare a fiecăreia la nivel naţional şi internaţional;c)susţinerea şi dezvoltarea activităţii de performanţă la nivelul copiilor şi juniorilor, dezvoltarea sportului şcolar şi a sportului universitar;d)perfecţionarea sistemelor de selecţie, pregătire şi competiţionale pentru fiecare ramură de sport;e)mărirea numărului de practicanţi şi sportivi legitimaţi, dezvoltarea masei critice pentru aplicarea criteriilor specifice de selecţie pe ramură de sport, identificarea de sportivi valoroşi care să obţină rezultate sportive notabile pentru comunitatea locală şi ţara noastră pe plan internaţional;f)susţinerea procesului de redresare a jocurilor sportive, în funcţie de valoarea, tradiţia şi gradul de dezvoltare a fiecăruia la nivel naţional şi internaţional;g)susţinerea sporturilor de iarnă în vederea amplificării la nivel naţional şi internaţional, promovarea practicării şi participarea comunităţilor locale activ la dezvoltarea acestui fenomen;h)susţinerea sporturilor nautice (înotului, săriturilor în apă, pentatlonului, triatlonului etc.) ca forme de activităţi fizice care contribuie la educaţia generală şi dezvoltarea individului, dar şi în vederea amplificării la nivel naţional şi internaţional a participării ţării noastre la competiţiile de mare anvergură, participarea activă a comunităţilor locale la dezvoltarea acestui fenomen;i)susţinerea sporturilor de combat, a boxului, luptelor, artelor marţiale, ca forme de activităţi fizice care contribuie la educaţia generală şi dezvoltarea individului, dar şi în vederea amplificării la nivel naţional şi internaţional a participării ţării noastre la competiţiile de mare anvergură, participarea activă a comunităţilor locale la dezvoltarea acestui fenomen;j)susţinerea ramurilor de sport de tradiţie, care au adus rezultate notabile ţării noastre, participarea activă a comunităţilor locale la dezvoltarea acestor sporturi.Scopurile Programului Sportul pentru toţi are în Vedere menținerea unei bune stări de sănătate și consolidarea socializării cetățenilor prin crearea unui cadru social și organizatoric favorizant.Obiectivele Programului Sportul pentru toţi:a)încurajarea practicării activităţilor fizice şi sportive, în mod continuu şi susţinut, de cât mai mulţi membri ai comunităţii locale;b)atragerea şi stimularea tuturor categoriilor de cetăţeni, fără nicio discriminare, în mod liber şi voluntar, independent sau în cadru organizat, pentru practicarea activităţilor fizice şi sportive;c)încurajarea structurilor sportive să dezvolte conceptul de fitness sub toate aspectele sale de practicare, ca formă de întreţinere a stării generale de sănătate şi dezvoltare a individului;d)încurajarea practicării sporturilor de iarnă şi a sporturilor/activităţilor denumite „de agrement“: schi, patinaj, sanie/săniuş, sărituri cu schiurile etc.;e)încurajarea practicării nataţiei, sporturilor nautice şi a sporturilor/activităţilor denumite „de agrement“.f) organizarea de acțiuni/activități sportive de masa, de interes local, județean, national și international, ca o alternativă a petrecerii timpului liber și a educației pentru mișcare a întregii colectivități;g) selecția și promovarea tinerilor cu calități deosebite de către cluburile de junior.Procedura de selecţie de proiecte organizată de Consiliul Judeţean Cluj va cuprinde următoarele etape:a) publicarea programului anual pentru finanțare nerambursabilă;b) publicarea anunţului de participare;c) depunerea documentaţiei de solicitare a finanțării nerambursabile;d)verificarea eligibilităţii, înregistrării şi a îndeplinirii criteriilor referitoare la capacitatea tehnică şi financiară a solicitantului;e)evaluarea şi selecţia cererilor;f) comunicarea rezultatelor evaluării și selecției;g) depunerea, soluționarea și comunicarea răspunsului la contestații, după caz;h) afișarea rezultatelor finale, în urma soluționării contestațiilor;i) întocmirea proiectului de hotărâre privind alocarea finanțării nerambursabile;j) comunicarea beneficiarilor a sumelor alocate;k) încheierea contractului de cofinanţare;l) decontarea sumelor alocate beneficiarilor pe baza documentelor justificative depuse.Acordarea de finanţări nerambursabile este condiţionată de existenţa altor surse de finanţare, proprii sau atrase de beneficiar, în condiţiile stabilite de autoritatea finanţatoare. Beneficiarii vor identifica posibilităţile de atragere a altor surse de finanţare, încheind contracte în condiţiile legii. Sursele de finanţare atrase de beneficiar pot proveni şi din contracte de parteneriat încheiate cu persoane juridice de drept public ori privat, cu sau fără scop lucrativ.Autoritatea finanțatoare are obligația să prevadă distinct în bugetul anual propriu fondurile publice necesare pentru acordarea de finanțări nerambursabile în condițiile legislației în vigoare.Suma disponibilă pentru finanțarea Activităților Sportive a fost publicată în anunțul de participare la selecția de proiecte, care a fost afișat pe site-ul Consiliului Județean Cluj și publicat în Monitorul Oficial al României nr. 25/2024, Partea a VI-a și în două publicații locale. Perioada de depunere a cereilor de finanțare nerambursabilă a fost 14.02.2024 – 15.03.2024. Au fost depuse 116 proiecte fiind propuse spre finanțare 113 proiecte. În situaţia în care un solicitant depune mai multe solicitări de finanţare nerambursabilă, nu va putea beneficia de finanţare mai mult de un proiect.Atribuirea contractelor de finanţare nerambursabilă se face exclusiv pe baza selecţiei publice de proiecte, procedură care permite atribuirea unui contract de finanţare nerambursabilă din fonduri publice, prin selectarea acestuia de către o comisie, cu respectarea principiilor prevăzute în regulament. Proiectele vor fi selecţionate pentru finanţare, în limita unui fond anual aprobat de către Consiliul Judeţean Cluj, pentru această destinaţie, stabilit potrivit prevederilor legale referitoare la elaborarea, aprobarea, executarea şi raportarea bugetului local anual. Evaluarea şi selecţia cererilor de sprijin financiar se va face de către Comisia de specialitate pentru Educație a Consiliului Judeţean ClujComisia a analizat solicitările depuse până la data de 15.03.2024, ora 12:00, termenul limită pentru depunerea solicitărilor de finanțare nerambursabilă și a propus spre finanţare proiectele prevăzute în anexa la prezentul proiect de hotărâre. Proiectele au fost evaluate în perioada 18.03.2024 – 05.04.2024. In data de 05 aprilie 2024 au fost publicate pe site-ul Consiliului Județean Cluj rezultatele selecției iar până în data de 10 aprilie 2024 s-au putut formula contestații la rezultatele evaluării. Au fost depuse două contestații care au fost analizate de către comisia de soluționare a contestațiilor, sens în care s-a comunicat acestora un răspuns, fiind afișate pe site-ul Consiliului Județean Cluj rezultatele evaluării proiectelor în urma contestațiilor depuse. Din perspectiva celor mai sus arătate, în considerarea prevederilor legale la care am făcut referire, apreciem că proiectul de hotărâre privind nominalizarea pe beneficiari a sumei de 1.050,00 mii lei aprobată prin Hotărârea Consiliului Județean Cluj nr. 20/2024 la Capitolul 67.02 Activități Sportive îndeplinește condițiile legale pentru a fi supus dezbaterii şi aprobării plenului Consiliului Judeţean Cluj, ulterior avizării de către comisiile de specialitate nominalizate în condițiile art. 136 alin. (4) din O.U.G. nr. 57/2019 privind Codul administrativ, cu modificările și completările ulterioare. |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Precizăm că proiectul de hotărâre respectă prevederile următoarelor acte normative:* art. 173 alin. (1) lit. d) și f) și alin. (5) lit. f) din Ordonanța de Urgență nr. 57/2019 privind Codul Administrativ, cu modificările și completările ulterioare;
* Legea privind regimul finanţărilor nerambursabile din fonduri publice alocate pentru activităţi nonprofit de interes general nr. 350/2005, cu modificările şi completările ulterioare;
* Legea educaţiei fizice şi sportului nr. 69/2000, cu modificările şi completările ulterioare;
* Hotărârea Guvernului nr. [884/2001](../../Downloads/00051169.htm) privind aprobarea Regulamentului de punere în aplicare a dispoziţiilor Legii educaţiei fizice şi sportului nr. [69/2000](../../Downloads/00034198.htm), cu modificările și completările ulterioare;
* Hotărârea Guvernului nr. 1447/2007 pentru aprobarea Normelor privind reglementarea unor probleme financiare în activitatea sportivă, cu modificările şi completările ulterioare;
* Ordinul Preşedintelui Agenţiei Naţionale pentru Sport nr. 664/2018 privind finanţarea din fonduri publice a proiectelor și programelor sportive, cu modificările şi completările ulterioare.
* Hotărârea Consiliului Judeţean Cluj nr. 219/2023 privind aprobarea Regulamentelor de finanţare nerambursabilă, de la bugetul Judeţului Cluj, în domeniulacțiunilor culturale, tineretului și socio-educaționale, sportive și cel al cultelor religioase ;
* Hotărârea Consiliului Judeţean Cluj nr. 20/2024 privind aprobarea Bugetului general propriu al Judeţului Cluj pe anul 2024;
 |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)**:** Beneficiarul furnizează Autorităţii Finanţatoare toate informaţiile referitoare la derularea Proiectului. Autoritatea Finanţatoare poate solicita oricând Beneficiarului informaţii cu privire la stadiul activităţilor, Beneficiarul având obligaţia să răspundă în scris oricărei solicitări a acesteia în termen de 5 zile lucrătoare.Beneficiarul va transmite Autorităţii Finanţatoare informaţii privind derularea Proiectului şi utilizarea sumelor primite. Beneficiarul are obligaţia de a sprijini şi promova imaginea Consiliului Județean Cluj, includerea pe materialele şi produsele de promovare, precum şi cu ocazia evenimentelor şi acțiunilor desfăşurate pe durata Proiectului. Beneficiarul are obligaţia de a transmite Autorităţii Finanţatoare, respectiv Sevciului Relații Publice, cu 10 zile lucrătoare înainte de data începerii proiectului, o informare scrisă – comunicat de presă privind data şi locul exact al desfăşurării proiectului.Autoritatea finanţatoare va putea, pe tot parcursul derulării Proiectului să facă publice, în modul în care va considera necesar, următoarele:- obiectivele şi durata Proiectului;- finanţarea acestuia de către autoritatea finanţatoare;- activităţile efectuate în cadrul Proiectului;- rezultatele obţinute.Beneficiarul răspunde pentru realizarea obligaţiilor contractuale şi suportă pagubele cauzate autorităţii finanţatoare, ca urmare a oricăror acţiuni sau omisiuni legate de realizarea contractului şi care îi sunt imputabile |
| Prezentul proiect de hotărâre nu are impact financiar asupra bugetului judeţului, suma de 1.050,00 mii lei fiind aprobată prin Hotărârea Consiliului Județean Cluj nr. 20/2024 |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește /** nu îndeplinește cerințele tehnice specificate la Secțiunea a 2-a” |
|  | **Prenume și nume** | **Data** | **Semnătura** |
| Avizat: director general  | Lăcrimioara Huldușan |  |  |
| Verificat/ Elaborat: șef serviciu | Dorina Maier |  |  |

|  |
| --- |
| **CIRCUIT PROIECT DE HOTĂRÂRE** **privind nominalizarea pe beneficiari a sumei de 1.050.000 lei aprobată prin Hotărârea Consiliului Județean Cluj nr. 20/2024 la Capitolul 67.02 Activități Sportive**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Generală Buget Finanțe Resurse Umane | 18.04.2024 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Crina Muntean |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 2 |  |  |  |